Prim-ministrul ungar Viktor Orban a declarat marţi, 5 martie, la reuniunea anuală a ambasadorilor ţării sale, că hegemonia occidentală a luat sfârşit şi că noua ordine mondială emergentă necesită evaluare şi analiză constante, a transmis şeful biroului său de presă, Bertalan Havasi, transmite MTI.
Ungaria are un interes în a rămâne membru al Uniunii Europene şi al NATO, "dar nu în crearea de blocuri", a spus Orban.
"De aceea, ne vom întări alianţa cu alte ţări suveraniste", a adăugat liderul de la Budapesta.
"În loc să dăm explicaţii pentru diferenţele în politica noastră, ambasadorii Ungariei sunt însărcinaţi să prezinte succesul Ungariei cu date economice incontestabile", le-a transmis premierul membrilor corpului diplomatic.